11. klase

**4. modulis: Uzplaukums digitālajā vidē**

**Tēma: Attīstība digitālajā pasaulē**

**Tēmas atsegums**

**Tēmas apguve strukturēta trīs nodarbībās:**

1. nodarbība – Kāds es vēlos būt/kļūt digitālajā vidē?

2. nodarbība – Kāds es vēlos būt attiecībās digitālajā vidē?

3. nodarbība – Digitālā vide un pilsoniskums nākotnes sabiedrībā

**Tēmas apguves mērķi**

***Zināšanas: veicināt priekšstatu veidošanos par to,***

* kā ekrāna laiks saistās ar personīgo dzīves projektu un misiju;
* kādam ir jābūt jēgpilni pavadītam laikam tiešsaistē;
* kā izrādīt cilvēcīgumu un līdzjūtību realitātē un digitālajā vidē;
* ka tikumi digitālajā vidē ir nepieciešami, un kādi tikumi tieši;
* ka tas ir manos spēkos izmantot digitālo vidi, lai vairotu cilvēcīgumu pasaulē;
* kas raksturo labu digitālo pilsoni, t.sk. cieņpilnas un uzticīgas attiecības;
* kādā mērā digitālā vide ietekmē mani un kā es varu ietekmēt digitālo vidi.

***Morālās prasmes: sekmēt šādu morālo ieradumu veidošanos skolēnos:***

* jēgpilni un atbildīgi izmantot internetu, lai kļūtu tāds, kāds vēlas būt;
* kontrolēt, savaldīt sevi, lai samazinātu ekrānā pavadīto laiku;
* rīkoties līdzjūtīgi un empātiski arī virtuālajā pasaulē;
* kritiski izvērtēt savu rīcību internetā no morālās izaugsmes perspektīvas;
* rīkoties aktīvi, solidāri, līdzcietīgi un atbildīgi internetā;
* iesaistīties atbildīgi un ar pašiniciatīvu problēmu risināšanā internetā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Brīvība, cilvēka cieņa | Cilvēcīgums, taisnība, miers, dzīves misija. |
| **Tikumi** | Līdzcietība, atbildība, mērenība, savaldība | Cieņa, draudzīgums, līdzdalīgums, pašiniciatīva, paškontrole, pašdisciplinētība |

**Tikumu praktizēšanas iespējas**

* 1. nodarbībā 7. slaidā skolēni tiek aicināti izvēlēties un ieviest jaunus ieradumus telefona izmantošanā.
* 1. nodarbībā 9. slaidā tiek ierosināts izaicinājums – vienu nedēļu neizmantot telefonu skolā vispār!
* 2. nodarbībā 8. slaidā ir uzskaitīti 20 veidi, kā praktiski uzturēt un uzlabot attiecības digitālajā vidē.
* 3. nodarbībā 9. slaidā tiek lūgts skolēniem izveidot rīcības plānu kādas konkrētās problēmas risināšanai savā kopienā (skolā, pilsētā, pulciņā…), izmantojot digitālos rīkus.

Citi komentāri

Komentāri no kolēģiem

Īstenojot šo tēmu, jāņem vērā, ka skolēni no sociāli nelabvēlīgākām/finansiāli trūcīgām ģimenēm varētu tikt izslēgti no šīm sarunām, ja viņiem nav telefoni.

Ierosinājums: aktivitātes veidot grupās, kurās skolēni tiek sadalīti ar kopīgu vai tik pat labi, atšķirīgu viedokli

(par 1. nodarbību): Man šķiet forši, ka klases stunda ir prezentēta nevis kā īstā mācību stunda, bet kā diskusiju laiks. Galvenais, lai skolēni paši būtu gatavi un ieinteresēti piedalīties diskusijā. Manuprāt, tieši tādā veidā var likt bērniem aizdomāties par viņu ikdienu, dzīves prioritātēm un ieradumiem. Stunda ļauj skolēnam labāk sevi izprast